
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2017. gada 21. marta noteikumos Nr. 164 "Noteikumi par arhitekta profesionāliem nosaukumiem un izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
ES dokuments
Apraksts
Saskaņā ar Visaptverošs ekonomikas un tirdzniecības nolīgums (CETA) starp Kanādu, no vienas puses, un Eiropas Savienību un tās dalībvalstīm, no otras puses, kas tika parakstīts Briselē 2016.gada 30.oktobrī (turpmāk - CETA līgums) un stājās spēkā 2017. gada 21. septembrī, 2024.gada 10.oktobrī tika noslēgts Profesionālo kvalifikāciju savstarpējās atzīšanas apvienotās komitejas lēmums nr. 1/2024, kurā izklāstīts nolīgums par arhitektu profesionālo kvalifikāciju savstarpēju atzīšanu [2024/2873] (turpmāk - lēmums 2024/2873). Ministru kabineta noteikumu projekts "Grozījumi Ministru kabineta 2017. gada 21. marta noteikumos Nr. 164 "Noteikumi par arhitekta profesionāliem nosaukumiem un izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu"" (turpmāk - noteikumu projekts) paredz noteikt Kanādā arhitekta kvalifikāciju apliecinošos dokumentus saskaņā ar lēmumu 2024/2873, kuriem tiek piemērota speciālā profesionālās kvalifikācijas atzīšanas sistēma, līdzīgi, kā tas ir noteikts Eiropas Parlamenta un Padomes 2005.gada 7.septembra Direktīvā 2005/36/EK par profesionālo kvalifikāciju atzīšanu (turpmāk – direktīva 2005/36/EK) noteiktajiem Eiropas Savienības dalībvalstīs iegūtajiem arhitekta kvalifikāciju apliecinošajiem dokumentiem.
1.2. Mērķis
Mērķa apraksts
Noteikumu projekta mērķis ir nodrošināt tiesisko pamatu Kanādā iegūtas arhitekta kvalifikācijas atzīšanai Latvijā saskaņā ar lēmumā 2024/2873 noteiktajiem noteikumiem, kas attiecināmi uz Latviju kā Eiropas Savienības dalībvalsti.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2017. gada 21. marta noteikumi Nr. 164 "Noteikumi par arhitekta profesionāliem nosaukumiem un izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu" (turpmāk - noteikumi Nr. 164) nosaka ārvalstīs, bet tikai Eiropas Savienības dalībvalstīs un Eiropas Brīvās tirdzniecības asociācijas dalībvalstīs, izsniegtus arhitekta kvalifikāciju apliecinošus dokumentus, kuri saskaņā ar direktīvā 2005/36/EK noteikto Latvijā tiek atzīti automātiski jeb saskaņā ar speciālo profesionālās kvalifikācijas atzīšanas sistēmu. Lēmums 2024/2873 nosaka noteikumus Eiropas Savienībā un Kanādā iegūtās arhitekta kvalifikācijas savstarpējai automātiskajai atzīšanai. 
Latvijā kopš 2017.gada 8.marta ir spēkā likums "Par Visaptverošo ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses". 
Vairākas no lēmumā 2024/2873 noteiktajām prasībām profesionālās kvalifikācijas atzīšanai ir atbilstošas jau pašreizējam spēkā esošajam regulējumam. Piemēram, lēmuma 2024/2873 6.panta 2.punktā noteiktā prasība par termiņu, kas jāievēro kompetentajai institūcijai, saņemot kvalifikācijas atzīšanas pieteikumu, apstiprināt pieteikuma saņemšanu un par to informēt pretendentu (1 mēnesis), ir atbilstoša Ministru kabineta 2016. gada 20. decembra noteikumi Nr. 827 "Kārtība, kādā atzīst profesionālo kvalifikāciju pastāvīgai profesionālajai darbībai Latvijas Republikā" 6.punktā noteiktajam termiņam (divas nedēļas). Savukārt lēmuma 2024/2873 6.panta 3.punktā noteiktā prasība pieņemt lēmumu par kvalifikācijas atzīšanu trīs mēnešu laikā ir atbilstošas likuma "Par reglamentētajām profesijām un profesionālās kvalifikācijas atzīšanu" 43.panta trešās daļas 1.punktā noteiktajam termiņam profesionālās kvalifikācijas atzīšanas lēmuma pieņemšanai, piemērojot speciālo profesionālās kvalifikācijas atzīšanas sistēmu. 
Saskaņā ar Ministru kabineta 2017. gada 19. septembra noteikumu Nr. 566 "Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās" 2.pielikuma 2.punktu institūcija, kas izsniedz ārvalstīs iegūtās profesionālās kvalifikācijas atzīšanas apliecības reglamentētajā arhitekta profesijā (turpmāk - atzīšanas institūcija) ir Biedrība "Latvijas Arhitektu savienība", bet informācijas institūcija, kurā pretendents iesniedz dokumentus, ir nodibinājums "Akadēmiskās informācijas centrs".
Problēmas un risinājumi
Problēmas apraksts
Noteikumos Nr. 164 nav noteikts, kuriem Kanādā izsniegtajiem arhitekta kvalifikāciju apliecinošajiem dokumentiem ir piemērojama speciālā profesionālās kvalifikācijas atzīšanas sistēma. Līdz ar to gadījumā, ja persona ar Kanādā iegūtu arhitekta kvalifikāciju vēlēsies to atzīt Latvijā, atzīšanas institūcijai nav pamata piemērot speciālo kvalifikācijas atzīšanas sistēmu un šīs personas tiesības izmantot ātrāku un vienkāršāku procedūru kvalifikācijas atzīšanai netiks ievērotas.
Risinājuma apraksts
Noteikumu projekts paredz papildināt noteikumus Nr. 164 ar Kanādā izdotiem arhitekta kvalifikāciju apliecinošajiem dokumentiem, kā arī dokumentiem, kuri apliecina citu prasību izpildi saskaņā lēmumā 2024/2873 noteikto, tostarp, dokuments par vismaz četrus gadus ilgu profesionālo pieredzi Kanādā, kas iegūta pēc reģistrācijas vai licencēšanas, un ko ir izdevusi Kanādas kompetentā iestāde (saskaņā ar lēmuma 2024/2873 10.punktu Kanādas Arhitektūras regulatīvā organizācija var deleģēt konkrētas pilnvaras savām regulatīvajām struktūrām attiecīgajās provincēs un teritorijās), kā arī dokuments, kas apliecina labu reputāciju. Atbilstoši lēmumā 2024/2873 noteiktajam Kanādas arhitekta izglītībai un profesionālajai pieredzei ir jābūt vismaz 12 gadus ilgai, lai varētu tikt piemērota speciālā profesionālās kvalifikācijas atzīšanas sistēma.
Lēmuma 2024/2873 III papildinājuma 4.punktā ir noteikti pienākumi Kanādas kompetentajām institūcijām, kuru jurisdikcijā arhitekts, kurš vēlas atzīt kvalifikāciju Eiropas Savienības dalībvalstī, izsniegt dokumentus, kurus pieprasa uzņēmējas valsts kompetentā institūcija.  Ja kompetentā iestāde neizdod šādus sertifikātus, uzņēmēja jurisdikcija pieņem attiecīgā arhitekta ar zvērestu apliecinātu paziņojumu vai oficiālu paziņojumu, ko sniedz tiesu vai administratīvai iestādei, notāram vai kvalificētai profesionālai organizācijai. Tādā gadījumā pieteikuma iesniedzējs iesniedz arī sertifikātu, ko izdevusi šāda iestāde vai notārs un kas apliecina ar zvērestu apliecinātā paziņojuma vai oficiālā paziņojuma autentiskumu
Problēmas apraksts
Noteikumos Nr. 164 2. punktā ir noteikts, ka speciālo profesionālās kvalifikācijas atzīšanas sistēmu piemēro šo noteikumu pielikumā norādītajiem arhitekta kvalifikācijas dokumentiem, ja tie apliecina Latvijas Republikas normatīvajos aktos noteiktajām izglītības programmu minimālajām prasībām arhitekta profesionālās kvalifikācijas iegūšanai atbilstošu kvalifikāciju. Šī tiesību norma izteikta nosacījuma apstākļa palīgteikuma formā, kuru ievada pakārtojuma saiklis "ja". Saturiski tā būtībā nosaka pienākumu atzīšanas institūcijai pārbaudīt un pārliecināties, vai pretendenta iegūto kvalifikācijas dokumentu saturs atbilst Latvijas Republikas normatīvajos aktos noteiktajām izglītības programmu minimālajām prasībām arhitekta profesionālās kvalifikācijas iegūšanai. Šāda prasība ir nepamatota un var būt maldinoša, jo pielikumā ir iekļauti direktīvas 2005/36/EK V pielikuma 5.7.1 punktā noteiktie dokumenti, kurus atzīst saskaņā ar direktīvas 46.pantā noteiktajām prasībām arhitekta kvalifikācijai, kas Latvija ir identiskas un noteiktas likuma "Par reglamentētajām profesijām un profesionālās kvalifikācijas atzīšanu" 8.pantā un Ministru kabineta 2002. gada 21. maija noteikumos Nr. 194 "Izglītības programmu minimālās prasības arhitekta profesionālās kvalifikācijas iegūšanai".
Risinājuma apraksts
Noteikumu projekts paredz svītrot frāzi, kas var radīt neskaidrību attiecībā uz atzīšanas institūcijas pienākumiem, t.i., pārbaudīt un pārliecināties, vai pretendenta iegūto kvalifikācijas dokumentu saturs atbilst Latvijas Republikas normatīvajos aktos noteiktajām izglītības programmu minimālajām prasībām arhitekta profesionālās kvalifikācijas iegūšanai.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32005L0036
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2005.gada 7.septembra direktīva 2005/36/EK par profesionālo kvalifikāciju atzīšanu (turpmāk - direktīva 2005/36/EK)
Apraksts
Direktīva 2005/36/EK paredz, ka Eiropas Savienības dalībvalstīs tiek atzīta arhitekta profesionālā kvalifikācija saskaņā ar direktīvas 2005/36/EK 46.pantā noteikto.
5.2. Citas starptautiskās saistības
Vai ir attiecināms?
Jā
Starptautiskā dokumenta nosaukums
Profesionālo kvalifikāciju savstarpējās atzīšanas apvienotās komitejas 2024.gada 10.oktobra lēmums nr. 1/2024, kurā izklāstīts nolīgums par arhitektu profesionālo kvalifikāciju savstarpēju atzīšanu [2024/2873]
Apraksts
Saskaņā ar Visaptverošs ekonomikas un tirdzniecības nolīgums (CETA) starp Kanādu, no vienas puses, un Eiropas Savienību un tās dalībvalstīm, no otras puses, kas tika parakstīts Briselē 2016.gada 30.oktobrī, 2024.gada 10.oktobrī tika noslēgts Profesionālo kvalifikāciju savstarpējās atzīšanas apvienotās komitejas lēmums nr. 1/2024, kurā izklāstīts nolīgums par arhitektu profesionālo kvalifikāciju savstarpēju atzīšanu [2024/2873] (turpmāk - lēmums 2024/2873). Noteikumu projekts paredz noteikt Kanādā iegūtās arhitekta profesionālās kvalifikācijas atzīšanu saskaņā ar lēmumā 2024/2873 noteikto, proti, šīs kvalifikācijas tiks atzītas automātiski saskaņā ar tiem pašiem principiem, kas noteikti direktīvā 2005/36/EK.
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2005.gada 7.septembra direktīva 2005/36/EK par profesionālo kvalifikāciju atzīšanu (turpmāk - direktīva 2005/36/EK)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


5.5. 2. tabula. Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei
	Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums
	Profesionālo kvalifikāciju savstarpējās atzīšanas apvienotās komitejas 2024.gada 10.oktobra lēmums nr. 1/2024, kurā izklāstīts nolīgums par arhitektu profesionālo kvalifikāciju savstarpēju atzīšanu [2024/2873]

	Starptautiskās saistības pasākums/uzdevums
	Projekta vienība, ar ko izpilda A minēto
	Tiek pārņemts pilnībā vai daļēji

	A
	B
	C

	Lēmuma 2024/2873 1.panta 1.punkts, 4. panta 2.punkts
	Noteikumu projekta 2. punkts par noteikumu Nr. 164 8.1 punktu, 3.punkts par noteikumu Nr. 164 pielikuma 32.punktu
	Pārņemtas pilnībā

	Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām
	nav pretrunā

	Cita informācija
	nav


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekts pārņem Latvijai saistošas starptautiskās tiesību normas
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

